औरतों के साथ बढ़ रही घटनाओं की सरकारें जिम्मेदार: चरनजीत
स्त्रीजागृति मंच द्वारा महिला दिवस गुरमेहर कौर के जज्बे को समर्पित समागम का आयोजन किया गया। मंच की मीत प्रधान चरनजीत कौर ने मुख्य प्रवक्ता के तौर पर शिरकत की। चरनजीत कौर हरप्रीत कौर नेे कहा कि आज के वैज्ञानिक युग में भी महिलाएं लिंगक, समाजिक, आर्थिक राजनीतिक भेदभाव का शिकार हो रही हैं। इस भेदभाव का आधार निजी जायदाद पर टिका हुआ है। जिस कारण समाज में महिलाओं के साथ घटने वाली घटनाओं में लगातार इजाफा हो रहा है। महिलाएं अपने फैसले खुद नहीं ले सकती सरकारें महिलाओं के साथ हो रहे जुल्मों को रोकने में असफल रही हैं। सरकारें ही महिलाओं के साथ दिन दिन बढ़ रही घटनाओं के लिए जिम्मेदार हैं। उन्होंने कहा कि गुरमेहर कौर जैसी बहादुर लड़कियों को बलात्कार जैसी धमकियां देना हमारे हाकमों की महिला विरोधी मानसिकता को उजागर करता है। इस मौके सावित्री, माया देवी, प्रकाश कौर, हमीर कौर, जसवीर कौर, प्रीत रानी, निक्की रानी, परमजीत कौर ने भी विचार पेश किए।
लौंगोवाल में स्त्री जाग्रति मंच के समागम को संबोधित करती प्रवक्ता
hin_Deva hin_Deva hin_Deva